מקורות למסכת בבא בתרא – דף 69

(1) גמרא לד: - לה. "זה אומר של אבותי ... איכא למיקם עלה דמילתא", רשב"ם, תוס'

[בענין שטרי מלוה – ר' גרשום, תוד"ה ומ"ש, רי"ף כתובות דף מה: באלפס, ר"ן שם דף נג: באלפס ד"ה אבל ב' שטרות כו'. ואכמ"ל]

בענין שני שטרות היוצאין ביום אחד:

ריטב"א, פסקי רי"ד, נמוקי יוסף ד"ה התם ליכא למיקם וכו'

גמ' כתובות צד. – צד: "אתמר ב' שטרות ... שודא דדייני עדיפא", רש"י ותוס' שם

[בענין שיטת הרשב"ם, עיין רמב"ן ד"ה והא דאמרינן ליכא למיקם עלה דמלתא, לחם משנה הל' זכיה ומתנה ה:ו, פני שלמה כאן על הרשב"ם ד"ה התם]

(2) בענין תוד"ה ההוא:

רמב"ן ב"מ ב. ד"ה ויחלוקו, רשב"א שם ד"ה וזה ישבע שאין לן בה פחות מחציה ויחלוקו

רמב"ם טוען ונטען ט:ז, מ"מ והגה"מ שם, טור חו"מ סי' קלט "כתב הרמב"ם ... חשוב כאילו שניהם מוחזקים בו"

[תוס' רי"ד ב"מ ב. ד"ה שנים אוחזון בטלית]

[בענין שיטת הריב"א – חתם סופר לד: ד"ה ההיא ארבא וכו']

פסקי רי"ד מסכת בבא בתרא דף לד עמוד ב - דף לה עמוד א

זה אומר של אבותי וזה אומ' של אבותי. אמ' רב נחמן כל דאלים גבר, פי' אין בית דין נזקקין להן כלל לומ' להן שיחלוקו, אלא אמרי' להו כל דאלים גבר, או בראיות או באלמות אם לא יוכלו להביא ראיות. מאי שנא משני שטרות היוצאין ביום אחד, דרב אמ' יחלוקו ושמואל אמ' שודא דדייני, פי' עיין דיני שני שטרות היוצאין ביום אחד בפ' מי שהיה נשוי במהדו' קמא, ומשמואל אינו מקשה לו, דהכא ליכא למיעבד שודא דדייני דמאי ידעין בית דין האי שדה דמאן הוה, אלא מרב מקשה לו דאמ' דבר המסופק לבית דין אומ' בו יחלוקו, והכא נמי אמאי לא אמ' רב נחמן יחלוקו. ומשני התם ליכא למיקם עלה דמילתא הכא איכא למיקם עלה דמילתא. פי' התם בשני שטרות כיון שזמנם ביום אחד ליכא למיקם עלה דמילתא, שאפי' אם יתברר שלזה נמסר השטר קודם מזה כך קונה האחרון כמו הראשון אליבא דרב כדפרישית, והילכך דיינינ' להו שיחלוקו ולא חיישינ' דילמ' מייתי ראיה וסתרי דינא, אבל הכא דאיכא למיקם עלה דמילתא, שמא יביא אחד מהן עדים ויעידו שהיתה של אבותיו ואנו נזקקין להוציא החצי שנתננו לאותו שלא כדין, הילכך אין נזקקין להן מתחילה לומ' להן שיחלוקו אלא אמרי' כל דאלים גבר.

חדושי הרמב"ן מסכת בבא מציעא דף ב עמוד א

ויחלוקו. קשיא להו לרבנן ז"ל ולימא כל דאלים גבר כי ההיא דאמרינן בפ' חזקת הבתים גבי זה אומר של אבותי וכו' ואמר רב נחמן כל דאלים גבר, ומפרשינן לה התם בגמ' משום דליכא דררא דממונא ומתני' נמי ליכא דררא דממונא, וגבי ארבא דהוו מינצי עלה בי תרי אמרינן נמי התם כל דאלים גבר ומאי שנא מתני'. ור"ח ז"ל כתב שם בפ' חזקת הבתים דההיא ארבא לא תפיסי לה תרוייהו אלא מונחת היא בסימטא או במקום שיד שניהם שוה ולפיכך כל דאלים גבר, אבל משנתינו ששניהם אדוקים בה אין מוציאין מידם לומר כל דאלים גבר וכן כתב ה"ר שמואל ז"ל. ואי קשיא לך א"ה היכי אקשינן בגמ' לימא מתני' דלא כר' יוסי דקס"ד למימר במתני' יהא מונח עד שיבא אליהו כי ההיא דשנים שהפקידו אצל אחד, דילמא מתני' שאני דכיון דתפסי לה לא מפקינן מינייהו, שכשם שאין מוציאין מידם לומר כל דאלים גבר כך אין מוציאים מידם לומר יהא מונח, לא קשיא דכיון דחיישינן לרמאי וקנסינן ליה כי היכי דלודי אף על גב דתפסי [הכא] נמי הוה לן למיקנס כי היכי דלודי, והיינו נמי דאקשו גבי חנוני על פנקסו משמיה דרב יהודאי ז"ל נפקיה לממונא ונימא יהא מונח עד שיבא אליהו, ועוד דהתם כיון שהפקידו אצל אחד כמאן דתפסי דמי ואפ"ה אמרינן יהא מונח עד שיבא אליהו. +הכונה לקושיא שבגמרא לקמן ג' א' מחנוני על פנקסו, ואינה לשון הגמ' אלא מדרב יהודאי גאון ז"ל וכמ"ש הריטב"א שם.+

ואי קשיא לך הא דאמרי רבנן השאר יהא מונח עד שיבא אליהו, אמאי נימא כל דאלים גבר, הרי אמרו (ב"ב ל"ד ב') אי תפסינן לא מפקינן כ"ש הכא דתפס ברשות, והתם לא אמרו יהא מונח, דכיון דלא מזדקקינן להו לית לן למיחש לרמאי, ודמיא הא מילתא למאי דאמרינן (כ"ה ב') ספק הנוח לא יטול ואם נטל לא יחזיר, כ"ש הוא דנפקד לא פטר נפשיה בחזרה דכל דאלים גבר שאינה חוזרת להם כלל, והיינו דאמרינן בגמ' וכי מאחר שזה תופס וזה תופס ועומד שבועה זו למה, ואמרינן נמי אנן סהדי דמאי דתפיס דידיה הוא, אלמא תפיסה מהניא.

וי"א דהתם היינו טעמא דאמרינן כל דאלים גבר משום דודאי איכא רמאי ואי דמר לאו דמר כדאמרינן בההיא שמעתא בהדיא, דכיון שזה אומר של אבותי וזה אומר של אבותי ודאי לאו במקח וממכר אתיא לידא דתרוייהו כדי שתאמר דתרוייהו היא דהא קאמר של אבותי, ודקאמרינן התם גבי ארבא האי אמר דידי היא ואמרינן עלה כל דאלים גבר, הכי נמי קאמרי דידי היא שאני עשיתיה או שירשתיה מאבותי, אבל אומר דידי היא סתם חולקין בשבועה וכן במציאה, דאיכא למימר אימור תרוייהו בהדי הדדי אגבהוה וכשחולקין נטל כל אחד ואחד את שלו ויצא. ואיכא דקשיא ליה דהא אמרי' בגמ' אפי' תימא ר' יוסי הכא מי יימר דאיכא רמאי, אלמא אי ודאי איכא במתני' רמאי דינא הוא שיהא מונח עד שיבא אליהו, וכן כתב רש"י ז"ל שאם אמר זה אני ארגתיה וזה אני ארגתיה תהא מונחת עד שיבא אליהו, ולא קשיא דכי אמרינן בגמ' דכי איכא רמאי הוה לן למימר יהא מונח עד שיבא אליהו, לר' יוסי קאמרינן דקניס לרמאי [הילכך ליכא למימר כל דאלים גבר דדילמא רמאי, שטמ"ק] ור' יוסי לית ליה כל דאלים גבר אבל לרבנן דלא קנסי ליה לרמאי אמרינן כל דאלים גבר, [היכא דאיכא רמאי שטמ"ק], והא דאמרינן אלא מאי רבנן דאמרי השאר יהא מונח עד שיבא אליהו והא נמי כשאר דמיא, לאו למימרא דהוה לן למימר הכא יהא מונח, אלא דלא הל"ל יחלוקו כי היכי דלא אמרינן התם יחלוקו אלא הוה לן למימר דלא מזדקקינן להו כי היכי דלא מזדקקינן גבי פקדון, ולזה הטעם זה אומר אני ארגתיה וזה אומר אני ארגתיה כל דאלים גבר לרבנן כי ההיא דרב נחמן דאמרינן עלה אי דמר לאו דמר ואי דמר לאו דמר.

חדושי הרשב"א מסכת בבא מציעא דף ב עמוד א

וזה ישבע שאין לן בה פחות מחציה ויחלוקו, קשיא לן מ"ש מזה אומר של אבותי וזה אומר של אבותי דאמר רב נחמן עלה בפרק חזקת הבתים כל דאלים גבר ואסיקנא טעמא התם משום דלית בה דררא דממונא למר ולמר והכא נמי ליכא דררא דממונא למר ולמר. ותירץ ר"ח ז"ל דשאני הכא משום דתפיסי וכדאמרינן בגמ' מאחר שזה תופס ועומד וזה תופס ועומד שבועה זו למה ואמרי' נמי אנן סהדי דמאי דתפיס האי דידיה הוא ומאי דתפיס האי דידיה הוא אלמא תפיסה מהניא כאלו נחלקה הילכך יחלוקו ולא עוד אלא דדייקינן עלה בגמ' שבועה זו למה, אבל התם דלא תפסי לה וכן נמי בההיא ארבא דהוו מינצו עלה בי תרי דהתם כגון דקיימא בסימטא הילכך כל דאלים גבר. ולהאי תירוצא הא דאקשינן בגמ' בסמוך לימא מתני' דלא כר' יוסי דאמר א"כ מה הפסיד הרמאי ואקשינן נמי לרבנן דר' יוסי והא מתני' כשאר דמיא וכו' דלדבריהם הוה לן למימר במתני' יהא מונח עד שיבוא אליהו כההיא דשנים שהפקידו אצל אחד ואף על גב דהתם לא תפסי לה, איכא למימר ההוא מקשה [ס"ל] דיד שליש שתפוס מחמת שניהם כיד שניהם. ומ"מ נ"ל לפי דעת ר"ח ז"ל דכל שתפוסין ועומדין אין הפרש בין איכא ודאי רמאי לדליכא ודאי רמאי, מדמדמי לה לההיא דזה אומר של אבותי וההיא ודאי חד מינייהו רמאי. [והא דאמרי' בגמ' אפי' תימא ר' יוסי התם ודאי איכא רמאי] דמשמע דכל דאיכא ודאי רמאי יהא מונח היינו לדעת המקשה דקסבר דיד שליש כיד שניהם אבל אנן לא ס"ל הכי וכמו שאני עתיד לכתוב שם בס"ד. ומיהו לעיקר קושיין נ"ל עוד לתרץ דשאני הכא דליכא למיקם עלה דמילתא וכל היכא דליכא למיקם עלה דמילתא יחלוקו, ותדע לך מדאקשי' התם עלה דההיא דרב נחמן מ"ש משני שטרות היוצאים ביום אחד רב אמר יחלוקו ושמואל אמר שודא דדייני ופרקינן התם ליכא למיקם עלה דמילתא, ואף על גב דאמר שמואל שודא דדייני התם הוא דאיכא למעבד שודא הכא לא אפשר לן למעבד שודא דאין כאן אומדנא כלל מי מהם זכה בה, ואפילו למי שמפרש שם מה שירצו הדיינים לעשות וכדגרסי' בירושלמי שוחדא לדייני שאני הכא דתפסי לה תרווייהו.

טור חושן משפט הלכות חזקת מטלטלין סימן קלט

כתב הרמב"ם שנים אוחזין בכלי או שהיו יושבין מצד ערימה של חטין המונחת בסימטא וכל אחד אומר כולה שלי ישבע כל אחד בנקיטת חפץ שאין לו בה פחות מחציה ויחלוקו ע"כ אפשר שר"ל כיון שמונחת בסימטא שהוא מקום הראוי לקנות ושניהם יושבים בצדה חשוב כאילו שניהם מוחזקים בו: